Groot ongeluk eis 5 in Bloemfontein | Netwerk24
Groot ongeluk eis 5 in Bloemfontein
Deur Kaydene Davids 06 Desember 2020 12:59
Die wrak van die BMW ná 'n noodlottige ongeluk Saterdagaand in Bloemfontein.
Vyf mense, waaronder drie kinders jonger as tien jaar oud, is Saterdagaand in 'n ongeluk tussen 'n motor en 'n minibustaxi in Monumentweg in Uitsig, Bloemfontein, dood.
Volgens Ineke van Huyssteen, woordvoerder van ER24, is vier ander mense beseer ná die ongeluk Saterdag omstreeks 19:00 tussen 'n BMW en minibustaxi in die Rosestad.
Met die paramedici se aankoms op die toneel was die minibus-taxi op sy sy en die motor in die middel van die pad.
"Vyf mense in die BMW het egter noodlottige beserings opgedoen en hulle is op die toneel dood verklaar.
Sy sê drie ander insittendes van die BMW (twee kinders en 'n volwassene), asook die bestuurder en enigste insittende van die minibus-taxi wat vasgekeer was, is matig tot ernstig beseer.